Y.A.B Dato' Haji **Nik Hassan bin Haji Wan Abdul Rahman** (lahir 5 Ogos 1927) merupakan bekas Menteri Besar Terengganu yang menggantikan Dato' Mahmood bin Sulaiman kerana beliau telah meletak jawatan. 

Beliau berkhidmat antara 05 September 1972 sehingga 31 Ogos 1974.

Kepimpinan
----------

Dato' Onn Jaafar, pengasas dan Pengerusi UMNO pertama, melantik Menteri Besar ke-5, Haji Kamaruddin Idris sebagai pengerusi negeri. Haji Kamaruddin kemudiannya melantik Nik Hassan, yang masa itu berusia 20 tahun sebagai setiausaha UMNO Terengganu pada tahun 1947. 

Pelantikan ini merupakan satu bentuk latihan kepada beliau dalam mempersiapkan menduduki pucuk pimpinan tertinggi suatu hari nanti.

Pilihanraya
-----------

Tun Abdul Razak melihat Nik Hassan sebagai calon yang layak diangkat bagi menggantikan Datuk Mahmood bin Sulaiman, sebagai Menteri Besar baru Terengganu. Datuk Mansor Mohamad, ADUN bagi kawasan Batu Rakit diminta meletak jawatan bagi membolehkan satu pilihanraya kecil diadakan. 

Nik Hassan dicalonkan dalam PRK Batu Rakit yang diadakan pada Ogos 1972, dan memenanginya. Nik Hassan kemudian terus mengangkat sumpah sebagai Menteri Besar baru beberapa hari selepas itu.

Datuk Mansor Mohamad pula, dilantik menjadi Senator mewakili negeri Terengganu di Dewan Negara.

Kontroversi
-----------

Nik Hassan pernah dilantik menjadi Setiausaha Sulit kepada Perdana Menteri Malaysia pertama, Tunku Abdul Rahman. Setelah Tunku meletak jawatan pada 1970, beliau menjadi Setiausaha Politik kepada Tun Abdul Razak, kemudian Nik Hassan dilantik pula sebagai Menteri Besar Terengganu pada tahun 1972. 

Sejak dari mula, hubungan Nik Hassan sebagai Menteri Besar dan Sultan Ismail Nasiruddin Shah kurang menyenangkan. Ia berawalan dari masa Sultan Ismail Nasirudin menjadi Yang DiPertuan Agong, dan Tunku Abdul Rahman menjadi Perdana Menteri lagi. 

Namun krisis paling getir adalah disebabkan balak. Sultan Ismail seringkali mendesak Menteri Besar memberikan kawasan balak kepada baginda, ataupun waris baginda. Ini betentangan dengan prinsip Nik Hassan, yang mana setiap anugerah mestilah melalui tender terbuka. Sultan Ismail yang murka pada beliau menyebabkan kesusahan, dan urusan kerajaan tertunggak selama berbulan-bulan. 

Pada 1974, Nik Hassan digantikan dengan Tan Sri Wan Mokhtar Ahmad kerana beliau tewas dalam pilihan raya tahun itu.

Dunia korporat
--------------

Selepas tidak lagi menjadi Menteri Besar, Nik Hassan menyertai bidang korporat pula. Beliau menjadi Pengarah dan Pengerusi lembaga beberapa syarikat yang tersenarai di Bursa Malaysia. 

  


|  |  |  |
| --- | --- | --- |
| Penyandang Terdahulu | **Menteri Besar TerengganuSeptember 1972 - Ogos 1974** | Penyandang Kemudian |
| **Dato' Mahmood bin Sulaiman** | **Dato' Seri Amar Diraja Tan Sri Wan Mokhtar Ahmad** |

Rujukan
-------

1. ↑  "Sejarah Menteri Besar Terengganu". Diarkibkan daripada yang asal pada 2017-12-01. Dicapai pada 2017-11-28.

Pautan luar
-----------

1. Syed Hussin Ali, Raja-Raja Melayu : Kemajuan atau Kemunduran?

| * l
* b
* s
Menteri Besar Terengganu |
| --- |
| 
1. Ngah Muhamad Yusof (1925-1940)
2. Tengku Omar Othman (1940-1941)
3. Da Omar Mahmud (1941-1945)
4. Tengku Mohamad Sultan Ahmad (1945-1949)
5. Kamaruddin Idris (1949-1959)
6. Mohd Daud Abdul Samad (1959-1961)
7. Ibrahim Fikri Mohammad (1961-1969)
8. Mahmood Sulaiman (1969-1972)
9. Nik Hassan Wan Abdul Rahman (1972-1974)
10. Wan Mokhtar Ahmad (1974-1999)
11. Abdul Hadi Awang (1999-2004)
12. Idris Jusoh (2004-2008)
13. Ahmad Said (2008-2013)
14. Ahmad Razif Abd Rahman (2013-2018)
15. Ahmad Samsuri Mokhtar (2018-kini)

 |